მარგარიტა ტერეხოვა

}
| დაბადგილი = ტურინსკი, სვერდლოვსკის ოლქი, სსრკ
| ეროვნება = რუსი
| მოქალაქეობა = ,

მარგარიტა ბორისის ასული ტერეხოვა (, დ. 25 აგვისტო, 1942, ტურინსკი, სვერდლოვსკის ოლქი) — საბჭოთა და რუსი მსახიობი, თეატრისა და კინოს რეჟისორი. რუსეთის ფედერაციის სახალხო არტისტი (1996), კონსტანტინე სტანისლავსკის თეატრის პრემიის ლაურეატი (1992).

მსახიობს მრავალი როლი აქვს შესრულებული. გადაღებულია ისეთ ფილმებში, როგორიცაა „მონოლოგი“ (1972), „ძაღლი თივაზე“ (1977), „დ'არტანიანი და სამი მუშკეტერი“ (1978), „ღვთისმოსავი მარტა“ (1980), „სარკე“ (1974) და სხვა.

ბიოგრაფია
იგი დაიბადა 1942 წლის 25 აგვისტოს სვერდლოვსკის რაიონის ქალაქ ტურინსკში, რეგიონალური დრამატული თეატრის მსახიობის ბორის ივანეს ძე ტერეხოვის ოჯახში. დედაც, გალინა სტანისლავის ასული ტომაშევიჩი — მსახიობი იყო. მოგვიანებით ტერეხოვის ოჯახი საცხოვრებლად უზბეკეთში გადავიდა.

საშუალო სკოლა ოქროს მედალზე დაამთავრა. ის იყო უზბეკეთის სსრ ახალგაზრდული კალათბურთის ნაკრების კაპიტანი. 1959 წლიდან სწავლობდა ტაშკენტის უნივერსიტეტის ფიზიკა-მათემატიკის ფაკულტეტზე ორი წლის განმავლობაში. შემდეგ დატოვა უნივერსიტეტი და მოსკოვში გაემგზავრა, სადაც ჩაირიცხა მოსსოვეტის თეატრთან არსებულ ი. ზავადსკის სტუდიაში.

1964 წელს სკოლის დამთავრების შემდეგ, იგი გახდა მოსსოვეტის თეატრის მსახიობი, რომლის სცენაზე მუშაობდა მრავალი წლის განმავლობაში, ითამაშა მრავალი საინტერესო როლი, მათ შორის კლეოპატრა სპექტაკლში „კეისარი და კლეოპატრა“, რომელიც დაფუძნებულია ჯ. ბ. შოუს პიესაზე (1964), მარი სპექტაკლში „კლოუნის თვალებით“ დაფუძნებული ჰ. ბიოლის რომანზე (1968), სონია სპექტაკლში „დანაშაული და სასჯელი“ ფ. დოსტოევსკის რომანის მიხედვით (1971), ელიზაბეტი „სამეფო ნადირობაში", დაფუძნებული ლ. ზორინის პიესაზე (1977).

1965 წელს ტერეხოვას დებიუტი შედგა კინოში — ტანიას როლით ფილმში „გამარჯობა, ეს მე ვარ!“ (რეჟ. ფრუნზე დოვლატიანი). მსახიობს პოპულარობა მოუტანა როლებმა პავლე ლიუბიმოვის ფილმ-დრამაში „ტალღებზე მორბენალი“ (ალექსანდრე გრინის ამავე სახელწოდების რომანის მიხედვით; ფრეზი გრანტი), ანდრეი სმირნოვის „ბელორუსიის ვაგზალში“ (ნატაშა შიპილოვა), ანდრეი ტარკოვსკის „სარკეში“ (მარია და ნატალია).

მარგარიტა ტერეხოვამ განსაკუთრებული პოპულარობა მოიპოვა 1970-იანი წლების ბოლოს, კოსტიუმირებული მუსიკალური სატელევიზიო ფილმების („ძაღლი თივაზე“, „დ'არტანიანი და სამი მუშკეტერი“ და „ღვთისმოსავი მარტა“) გამოსვლის შემდეგ. „ძაღლი თივაზე“ და „ღვთისმოსავ მარტა“-ში პროფესიონალი მომღერლები ასრულებდნენ ტერეხოვას ვოკალურ პარტიებს, ხოლო ფილმში „დ'არტანიანი და სამი მუშკეტერი“ მან დამოუკიდებლად შეასრულა ვოკალური ნომერი იმ სცენაზე, სადაც მილედი ფელტონს ბუკინგემის მოკვლის პროვოცირებას უწევს. ამავდროულად, მაქსიმ დუნაევსკი, რომელმაც მთელი მუსიკა დაწერა ამ ფილმისთვის, უკმაყოფილო იყო მისი ვოკალით. მისი აზრით, „მარგარიტა ტერეხოვა… ეს ის იშვიათი შემთხვევაა, როცა მუსიკალურობის სრული ნაკლებობაა“, რის შედეგადაც მუსიკალური ნომერი მისი მონაწილეობით წარუმატებელი აღმოჩნდა.

მარგარიტა ტერეხოვა მუშაობდა და მეგობრობდა იგორ ტალკოვთან. 1983 წლიდან 1987 წლამდე თამაშობდა მათ მიერ ორგანიზებულ თეატრალურ ჯგუფ „ბალაგანჩიკში“ .

2005 წელს შედგა ტერეხოვას დებიუტი, როგორც რეჟისორისა და სცენარისტის. მან გადაიღო ფილმი „თოლია“ ანტონ ჩეხოვის პიესის მიხედვით, რომელშიც თავად არკადინას როლი შეასრულა.

2012 წელს, მოსკოვის რუსული ფილმის ფესტივალზე — „მოსკოვის პრემიერა“ — კინოცენტრში კრასნაია პრესნიაზე, გაიმართა ზეიმი მარგარიტა ტერეხოვას 70 წლის იუბილეს პატივსაცემად. კინოფესტივალის პრეზიდენტმა ალექსეი ბატალოვმა და რეჟისორის ანდრეი ტარკოვსკის დამ, მარინამ „ყველა დროის მსახიობის“ დიპლომი და საპატიო პრიზი გადასცეს კინოში შეტანილი წვლილისთვის.

პირადი ცხოვრება
სამჯერ იყო დაქორწინებული:

პირველი ქორწინება (1964-1967 წწ.) — რუსეთის დამსახურებულ არტისტ ვიაჩესლავ ბუტენკოსთან.
მეორე ქორწინებიდან (1967-1969) ბულგარელ მსახიობ სავა ხაშიმოვთან — ქალიშვილი ანა ტერეხოვა (მსახიობი) და შვილიშვილი მიხაილ დობრინინი.
მესამე ქორწინებიდან (1980-1995) რეჟისორ გეორგი გავრილოვთან (1960-2020) — ვაჟი ალექსანდრე ტერეხოვი, მსახიობი, ფოტოგრაფი, მხატვარი (დ. 1981), დაამთავრა . ოფიციალური ვერსიით, მამა გიორგი გავრილოვია, მაგრამ პრესაში არაერთხელ დაიწერა, რომ ალექსანდრეს მამა არის ტაჯიკი ბიზნესმენი და პოლიტიკოსი საიფიდინ ტურაევი. ტერეხოვამ და ტურაევმა 1980 წელს გაიცნეს ერთმანეთი მსახიობის ვიზიტის დროს ტაჯიკეთში, ისტარავშანში. იმ დროს ტურაევი ხელმძღვანელობდა საქსოვ ქარხანას, იყო დაქორწინებული, ტერეხოვასთან ქორწინება შეუძლებელი იყო; ის თავად უარყოფს მამობას. ფილმში „თოლია“ ალექსანდრე გადაიღეს სახელით „ტურაევი“, რაც დაფიქსირებულია ტიტრებში. დაქორწინებულია მომღერალ ტატიანა ნაინიკზე; 2015 წლის 24 აგვისტოს მათ შეეძინათ ქალიშვილი ვერა ტერეხოვა, მარგარიტა ტერეხოვას შვილიშვილი.

ავადმყოფობა
2000-იანი წლების შუა პერიოდიდან მსახიობს დაეწყო ალცჰეიმერის დაავადების პროგრესირება ტერეხოვამ ბოლო საჯარო ინტერვიუ 2009 წელს მისცა დიმიტრი გორდონს და 2011 წელს გადაცემას „და ისევ გამარჯობა“. ბოლო წლებში ტერეხოვა ვეღარ მოძრაობს დამოუკიდებლად, არ დგება და ვერ ცნობს ნათესავებს, მეგობრებს, მათ შორის შვილებსა და შვილიშვილებს.

აღიარება და ჯილდოები
1976 — რსფსრ დამსახურებული არტისტი — საბჭოთა კინემატოგრაფიის სფეროში დამსახურებისთვის
1991 — გრან პრი სანრემოს (იტალია) საავტორო ფილმების საერთაშორისო კინოფესტივალზე (ფილმი „მხოლოდ გიჟებისთვის")
1992 — სკანდინავიური კინოს საერთაშორისო ფესტივალის პრიზი რუანში (საფრანგეთი) (ფილმი „მხოლოდ გიჟებისთვის")
1993 — ბრიუგეს (ბელგია) საერთაშორისო კინოფესტივალის პრიზი (ფილმი „მხოლოდ გიჟებისთვის")
1996 — რუსეთის ფედერაციის სახალხო არტისტი — ხელოვნების სფეროში დიდი დამსახურებისთვის
2002 — სვერდლოვსკის ოლქის ტურინის რაიონის საპატიო მოქალაქე
2002 — მოსკოვის მთავრობის საპატიო სერთიფიკატი — თეატრალური ხელოვნების განვითარებაში დიდი შემოქმედებითი მიღწევებისთვის და იუბილესთან დაკავშირებით
2012 — რუსული კინოს მეათე მოსკოვის ფესტივალის „მოსკოვის პრემიერა" (2012) დიპლომი და საპატიო პრიზი (კინოში შეტანილი წვლილისთვის)
2013 — რუსეთის ფედერაციის ღირსების ორდენი — ეროვნული კულტურისა და ხელოვნების განვითარების საქმეში დიდი დამსახურებისთვის, მრავალწლიანი ნაყოფიერი მოღვაწეობისთვის

შემოქმედება
ფილმოგრაფია
მხატვრული
დოკუმენტური
 . . . : . / «-», 2014 . . 17.10.2017. 50 .
 . . . : . «-», 2016 . . 12.08.2018. 50 .